**PANEVĖŽIO MOKSLEIVIŲ NAMAI**

Biudžetinė įstaiga, Parko g. 79, LT-37307 Panevėžys, kodas 290427210

Tel.Nr. (8-45) 51 60 01, faks. Nr. (8-45) 44 39 71, El. p. pmn.panevezys@gmail.com

**MOKYMO SUTARTIS PAGAL NEFORMALIOJO VAIKŲ ŠVIETIMO PROGRAMAS**

Reg. Nr. \_\_\_\_\_\_\_\_\_\_\_\_\_\_\_\_ / \_\_\_\_­­­­­­­­­­­­­­­\_\_\_\_\_\_\_\_\_

Panevėžys

**I. SUTARTIES ŠALYS**

1.Panevėžio moksleivių namai, juridinio asmens kodas 290427210 (toliau – **Paslaugos teikėjas**), atstovaujami mokyklos direktorės Ramintos Juzėnienės, veikiančios pagal Moksleivių namų nuostatus, patvirtintus Panevėžio miesto savivaldybės 2021 m. gruodžio 23 d. Sprendimu Nr. 1-397 (viena šalis) ir asmuo, pateikęs prašymą gauti neformaliojo vaikų švietimo paslaugas (toliau – **Paslaugos gavėjas**) – kita šalis:

(*Vieno iš* ***tėvų*** *(globėjų, rūpintojų)* ***vardas, pavardė)***

atstovaujantys vaiko interesams (toliau – Paslaugos gavėjas),

***(Vaiko vardas, pavardė)***

**Vaiko asmens kodas**:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

sudaro šią paslaugų teikimo sutartį (toliau – Sutartis):

**II. SUTARTIES OBJEKTAS**

2.Ši Sutartis nustato asmens priėmimą į Panevėžio moksleivių namus, teikiančius vaikų neformaliojo švietimo paslaugas pagal Meninio ugdymo, Turizmo ir sporto, Techninės kūrybos ir saviraiškos ugdymo programas. Paslaugos teikėjas įsipareigoja ugdyti Paslaugos gavėją patvirtintu grafiku pagal jo pasirinktą neformaliojo švietimo programą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(Programos (būrelio) pavadinimas)***

**III. SUTARTIES ŠALIŲ ĮSIPAREIGOJIMAI**

**3.Paslaugos teikėjas įsipareigoja:**

3.1. Suteikti galimybę Paslaugos gavėjui pasirinkti ir lankyti pasirinktą neformaliojo vaikų švietimo programą, pateikus mokyklos direktoriui raštišką tėvų (globėjų, rūpintojų) prašymą ir sudarius Mokymo sutartį.

3.2.Užtikrinti kokybišką neformaliojo švietimo programos vykdymą, konkretinti ir individualizuoti ugdymo turinį pagal Paslaugos gavėjo poreikius ir interesus, siekti gerų ugdymo rezultatų.

3.3.Pagal mokyklos galimybes sudaryti tinkamas ugdymo sąlygas ir saugią aplinką ugdymo procese, kuri nekels grėsmės vaiko sveikatai, viešajai tvarkai ar nepažeis Lietuvos Respublikos įstatymų ir kitų teisės aktų.

3.4.Užtikrinti, kad programa būtų įgyvendinama, taikant tam būtiną įrangą ir priemones.

3.5.Užtikrinti, kad Paslaugų gavėją ugdys LR švietimo įstatymų reikalavimus atitinkantys mokytojai.

3.6.Tvarkyti Sutartyje pateiktus asmens duomenis, laikantis 2016 m. balandžio 27 d. Europos Parlamento ir Tarybos reglamento (ES)2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), LR asmens duomenų teisinės apsaugos įstatymo ir kitų teisės aktų, reglamentuojančių asmens duomenų teisinę apsaugą, veiklos administravimo ir sutartinių įsipareigojimų, susijusių su neformaliojo švietimo programos vykdymu.

3.7. Informuoti Paslaugos gavėją apie neformaliojo švietimo programos vykdymo būdo pakeitimą dėl valstybės ir (ar) savivaldybės lygmens karantino, ekstremalios situacijos, keliančios pavojų Paslaugos gavėjo sveikatai ir gyvybei.

3.8. Leisti Paslaugos gavėjui naudotis mokesčio lengvata už ugdymą galiojančių teisės aktų nustatyta tvarka.

3.9. Mokyklos nustatyta tvarka išduoti neformaliojo vaikų švietimo programos baigimo pažymėjimus.

**4.Paslaugos teikėjas turi teisę:**

4.1.Pateikti Paslaugos gavėjo (vaiko) vardą, pavardę, asmens kodą ir kitus būtinus duomenis Panevėžio miesto savivaldybei, Mokinių registrui dėl neformaliojo vaikų švietimo programos finansavimo, mokinių apskaitos.

4.2. Pareikalauti iš vaiko tėvų (globėjų, rūpintojų) Paslaugos teikėjo nustatyta tvarka ir terminais sumokėti mokyklos steigėjo nustatyto dydžio atlyginimą už neformalųjį vaikų švietimą.

4.3.Iš anksto informavus tėvus (globėjus, rūpintojus) išbraukti iš mokinių sąrašų ir kitų veiklos dokumentų Paslaugos gavėją, už kurio ugdymą tėvai (globėjai, rūpintojai) laiku nesumokėjo atlyginimo už ugdymą.

4.4.Taikyti įvairias drausminimo priemones vaikui (pastaba, pranešimas tėvams), kuris nesilaiko priimtų elgesio normų, Mokinių vidaus tvarkos taisyklių.

4.5.Pareikalauti iš tėvų (globėjų, rūpintojų) atlyginti nuostolius mokyklai už tyčia vaiko padarytą materialinę žalą.

**5.Paslaugos gavėjas įsipareigoja:**

5.1.VadovaujantisPanevėžio miesto savivaldybės nustatyta tvarka sumokėti atlyginimą už neformalųjį švietimą iki einamojo mėnesio 15 dienos. Užsiėmimus pradėjus lankyti nuo mėnesio vidurio – sumokėti ne vėliau, kaip iki paskutinės einamojo mėnesio dienos.

5.2.Nusprendus nebelankyti būrelio, parašyti Paslaugos teikėjui prašymą dėl mokinio išbraukimo iš mokinių sąrašų. Prašymą dėl išbraukimo galima pateikti mokykloje arba elektroniniu paštu pmn.panevezys@gmail.com iki einamojo mėnesio pabaigos. Laiku prašymo nepateikus, mokėti priskaitytą atlyginimą už sekantį mėnesį.

5.3. Užtikrinti reguliarų ir punktualų užsiėmimų lankymą neformaliojo švietimo programos grafike nurodytu laiku.

5.4. Laikytis Paslaugos teikėjo nustatytos tvarkos, saugaus elgesio taisyklių, higienos ir sanitarijos reikalavimų užsiėmimų, renginių, pertraukų ir išvykų metu, negadinti materialaus turto, naudojamo užsiėmimų metu.

5.5.Laiku pateikti Paslaugos gavėjui dokumentus, reikalingus atlyginimo už neformalųjį vaikų švietimą lengvatų taikymui. Nepateikus reikiamų dokumentų, atlyginimą mokėti bendra tvarka.

5.6.Raštu informuoti apie vaiko sveikatos sutrikimus, į kuriuos turėtų atsižvelgti Paslaugos teikėjas.

5.7.Nepiktnaudžiauti tėvų valdžia nesilaikant šioje sutartyje ir kituose teisės aktuose nustatytų reikalavimų dėl atlyginimo už ugdymą mokėjimo ar vaiko dėl ligos praleistų užsiėmimų pateisinimo.

5.8. Paslaugos teikėjui atlyginti nuostolius (pagal Civilinį kodeksą ir rinkos kainą) už tyčia padarytą materialinę žalą.

5.9. Laikytis valstybės lygio ekstremaliosios situacijos operacijų vadovo sprendimų ir rekomendacijų dėl neformaliojo švietimo organizavimo būtinųjų sąlygų.

**6.Paslaugos gavėjas turi teisę:**

6.1.Gauti iš Paslaugų teikėjo informaciją apie mokykloje vykdomas neformaliojo vaikų švietimo programas.

6.2. Pasirinkti ir lankyti vieną ar kelias programas (būrelius) pagal savo amžių, poreikius bei pomėgius.

6.3.Aktyviai dalyvauti Moksleivių namų renginiuose, šventėse, varžybose, mokyklos savivaldoje.

6.4.Pateisinti vaiko dėl ligos praleistus pasirinkto būrelio užsiėmimus teisės aktų nustatyta tvarka.

6.5.Vienašališkai nutraukti sutartį, jei nesutinka dalyvauti neformaliojo švietimo programoje, kurios vykdymo būdas pasikeitė dėl karantino, ekstremalios situacijos, keliančios pavojų Paslaugos gavėjo sveikatai ir gyvybei valstybės ir (ar) savivaldybės lygiu.

**IV. PASLAUGOS KAINA IR ATSISKAITYMO TVARKA**

7. Vaiko (Paslaugos gavėjo) ugdymo procesas finansuojamas Savivaldybės biudžeto lėšomis ir tėvų lėšomis.

8. Panevėžio miesto savivaldybės tarybos sprendimu nustatytas Paslaugos gavėjo mokamas atlyginimas už ugdymo paslaugas -5 Eurai už vieną mokslo metų mėnesį.

9. Atlyginimą už ugdymo paslaugas Paslaugos gavėjas moka pavedimu į Moksleivių namų sąskaitą LT 21 7300 0100 0238 7333 nurodant vaiko vardą, pavardę, programos pavadinimą ir mokestinį laikotarpį.

**V. SUTARTIES TERMINAS, JOS KEITIMO IR NUTRAUKIMO TVARKA**

10.Sutartis įsigalioja nuo jos pasirašymo dienos ir galioja iki programos pabaigos, tai yra vienerius mokslo metus, o sutartinių įsipareigojimų atžvilgiu – iki galutinio tarpusavio atsiskaitymo už neformaliojo švietimo paslaugas.

11.Paslaugos gavėjas turi teisę vienašališkai nutraukti šią sutartį apie tai įspėjęs Paslaugos teikėją el. paštu pmn.panevezys@gmail.com ir pilnai atsiskaitęs už suteiktas paslaugas iki sutarties pasibaigimo termino.

12.Paslaugos teikėjas turi teisę vienašališkai nutraukti šią sutartį apie tai įspėjęs Paslaugos gavėją jo nurodytu el. paštu, jei jis savalaikiai nesumoka atlyginimo už Moksleivių namuose teikiamas neformaliojo švietimo paslaugas.

13.Sutarties nutraukimas nepanaikina Paslaugos gavėjo pareigos sumokėti atlyginimo už suteiktas paslaugas.

**VI. BAIGIAMOSIOS NUOSTATOS**

14.Šalių ginčai, mokyklos veiklos, sutarties pažeidimo klausimai sprendžiami derybų keliu. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka.

15.Sutartis ir joje esantys asmens duomenys saugomi vadovaujantis LR dokumentų ir archyvų įstatymu, Ikimokyklinio, priešmokyklinio, bendrojo ugdymo, kito vaikų neformaliojo ugdymo švietimo programas vykdančių švietimo įstaigų veiklos dokumentų saugojimo terminų rodykle, patvirtinta LR švietimo, mokslo ir sporto ministro, bet ne ilgiau, nei to reikalauja duomenų tvarkymo tikslai ir nurodyta teisės aktuose. Vėliau duomenys sunaikinami.

18. Sutartis sudaryta dviem egzemplioriais, turinčiais vienodą juridinę galią, po vieną kiekvienai šaliai.

19. Sutarties šalių parašai:

|  |  |  |
| --- | --- | --- |
| ***Paslaugos teikėjas*** |  | ***Paslaugos gavėjas*** |
| Panevėžio moksleivių namų direktorė |  | Tėvai (globėjai, rūpintojai) |
| Raminta Juzėnienė |  |  |
| A.V. (parašas) |  | (**Tėvo** (globėjo, rūpintojo) **vardas, pavardė, parašas**) |